
Komisija za izobraževanje, kulturo, znanost, šport in mladino,
Svet za radiodifuzijo

vabita na posvet

TELEVIZIJA PRIHODNOSTI: MED TEHNOLOGIJO, UPORABNIKOM IN DOSTOPNOSTJO
v petek, 28. novembra 2025, ob 10. uri
v dvorani Državnega sveta RS na Šubičevi 4, Ljubljana.


Zaradi pojava digitalizacije tudi avdiovizualni mediji tehnološko hitro napredujejo, nastajajo in razvijajo se nove pojavne oblike kot so Netflix, Disney+ in YouTube. Ljudje vse manj gledajo klasično televizijo in raje izbirajo vsebine na zahtevo ter pretočne storitve. Pomembno vlogo pri tem ima umetna inteligenca, ki omogoča prilagajanje vsebin posameznim uporabnikom.

Glavni trendi na področju televizije prihodnosti so usmerjeni v uporabo umetne inteligence za razvoj novih storitev in naročniških modelov, v napredne tehnologije, kot sta 5G in virtualna resničnost, ter v  povezovanje pretočnih vsebin z interaktivnimi izkušnjami (npr. Netflix House, kjer uporabniki vstopajo v virtualne svetove serij).

Umetna inteligenca omogoča boljša priporočila, samodejno prevajanje in celo ustvarjanje novih vsebin. Širokopasovna omrežja izboljšujejo uporabniško izkušnjo in omogočajo razvoj novih interaktivnih oblik, ki se uporabljajo v športu, izobraževanju in zabavi. Velika podjetja vlagajo v lastno produkcijo takšnih vsebin, kar povečuje konkurenco in raznolikost. Pomembna postajajo tudi vprašanja avtorskih pravic, zaščite podatkov in lokalnih vsebin. Platforme se srečujejo z izzivi, kot so piratstvo, lažne novice in zagotavljanje varnosti uporabnikov. Kje je Slovenija na tem področju? Vabimo vas, da se pridružite posvetu, na katerem bomo s strokovnjaki razpravljali o vizijah in možnostih razvoja avdiovizualnih medijskih tehnologij in storitev v Sloveniji.

	
Dr. Jurij Franc Tasič, l.r.
predsednik 

Sveta za radiodifuzijo
	
Branimir Štrukelj, l.r.
predsednik

Komisije za izobraževanje,
kulturo, znanost, šport in mladino




	Za udeležbo na dogodku je obvezna elektronska prijava na https://www.ds-rs.si/sl/form/po-televizija-prihodnosti-med-te do 27. 11. 2025 do 12. ure. Število prijav je omejeno. Dogodek boste lahko spremljali v živo na www.ds-rs.si, posnetek bo dostopen tudi na spletni strani Državnega sveta.


P R O G R A M


	10:00 – 10:10
	UVODNA NAGOVORA

	
	
Marko LOTRIČ, predsednik Državnega sveta
dr. Jurij F. TASIČ, predsednik Sveta za radiodifuzijo 


	10:10 – 12:35
	PREDAVANJA 

	
	
Andrej TROJER, RTV Slovenija, vodja OE Oddajniki in zveze 
Distribucija programov v 21. stoletju 

	
	
Luca BORZATTA, Ljubomir PAVASOVIĆ, Telekom Slovenije
Digitalna televizija med infrastrukturo in vsebino: NEO kot platforma prihodnosti

	
	
dr. Vitomir ŠTRUC, Univerza v Ljubljani, Fakulteta za elektrotehniko
Interaktivne in uporabniku prilagojene storitve 

	
	
dr. Klemen PEČNIK, Univerza v Ljubljani, Fakulteta za elektrotehniko
Zagotavljanje dostopnosti s tehnologijami hibridne televizije

	
	
mag. Miran NIKOLIČ, mag. Matjaž BERIČIČ, Telekom Slovenije
 Arhitektura sodobne IP TV (NEO) in vpetost v infrastrukturo telekomunikacijskega operaterja

	
	
dr. Marko TKALČIČ, Univerza na Primorskem Fakulteta za matematiko, naravoslovje in informacijske tehnologije
 Inteligentni priporočilni mehanizmi

	
	
dr. Matevž PESEK, Univerza v Ljubljani, Fakulteta za računalništvo in informatiko
Umetna inteligenca za dostopnost in upravljanje zbirk

	
	
Katarina BRANISELJ, Planet TV 
Televizija v dobi tehnološkega napredka: etični premisleki in položaj majhnih jezikovnih okolij

	
	
Mateja VODEB, RTV Slovenija, vodja Službe za dostopnost
Izzivi zagotavljanja tehnik dostopnosti v programih RTV Slovenija in odzivi uporabnikov

	12:35 – 12:45
	ODMOR


	12:45 – 14:00
	OKROGLA MIZA 

	

	
TEME:
· Smotrnost številnih ločenih fiksnih omrežnih infrastruktur
· Vloga javnih medijev v digitalni dobi
· Družbeni aspekti celostnega razvoja televizije in njenih sistemov
· Vpliv televizije s psihološkega in osebnostnega vidika na družbo
· Mali ustvarjalec med velikimi uporabniki

SODELUJEJO:
Vesna PRODNIK, Telekom Slovenija
Martin NAHTIGAL, medijski strokovnjak
dr. Boštjan Marko TURK, Filozofska fakulteta, Univerza v Ljubljani
dr. Kristijan MUSEK LEŠNIK, Fakulteta za matematiko, naravoslovje in informacijske tehnologije, Univerza na Primorskem 
Tomaž GRUBAR, Produkcijska skupina Mangart d.o.o. / Gospodarsko interesno združenje slovenskih neodvisnih avdiovizualnih producentov


	14:00 – 14:15
	RAZPRAVA IN ZAKLJUČKI

	
Posvet bosta povezovala dr. Jurij F. Tasič, predsednik Sveta za radiodifuzijo in Jožef Školč član Komisije Državnega sveta za izobraževanje, kulturo, znanost, šport in mladino.
Moderiranje okrogle mize: Mateja Grmek, sekretarka Sveta za radiodifuzijo.

